21. ΝΟΜΟΘΕΤ. ΔΙΑΤΑΓΜΑ υπ’ αριθ. 2075 της 12/28 Ιαν. 1943 Περί διοικήσεως, εποπτείας των Ειδικών Ταμείων ανεγέρσεως Δικαστικών μεγάρων και φυλακών κλπ. Άρθρ.1.-1.Έκαστον Ειδικόν Ταμείον Ανεγέρσεως Δικαστικών Μεγάρων και Φυλακών, διοικείται υπό Επιτροπής, ήτις διαχειρίζεται και την περιουσίαν αυτού, αποτελουμένης εκ του εν τη πόλει της έδρας αυτού Προέδρου και Εισαγγελέως Εφετών όπου εδρεύει Εφετείον άλλως εκ του Προέδρου και Εισαγγελέως Πρωτοδικών, εκ του Προέδρου του Δικηγορικού Συλλόγου, εκ του Δ/ντού του  Δημοσίου Ταμείου, ή εν περιπτώσει πλειόνων  τοιούτων, εκ του υπό του Υπουργού της  Δικαιοσύνης οριζομένου και εξ ενός πολιτικού μηχανικού ή αρχιτέκτονος του Δημοσίου, Δήμων ή Κοινοτήτων ή Οργανισμού Δημοσίου Δικαίου, οριζομένου υπό του Υπουργού της Δικαιοσύνης. Της Επιτροπής Προεδρεύει ο Πρόεδρος μεν των Εφετών εν ταις έδραις των Εφετείων και εν κωλύματι ή απουσία αυτού ο Εισαγγελεύς των Εφετών, ο Πρόεδρος δε των Πρωτοδικών όπου δεν εδρεύει Εφετείον και εν κωλύματι ή απουσία αυτού ο Εισαγγελεύς των Πρωτοδικών. Η αναπλήρωσις μέλους της Επιτροπής επιτρέπεται μόνον οσάκις ο αναπληρωτής εκτελεί και τα κύρια καθήκοντα του αναπληρουμένου μέλους. 2.Ο Υπουργός της Δικαιοσύνης διοικεί, εκπροσωπεί και διαχειρίζεται τους πόρους των Ειδικών Ταμείων, άτινα δεν λειτουργούσι λόγω Στρατιωτικής καταλήψεως. 3.(Αναφέρεται εις την καταργηθείσαν αποζημίωσιν των Γραμματέων των Ε.Τ.). «4.Κατ’ εξαίρεσιν από των ορισμών της παρ. 1 του παρόντος άρθρου δύναται ο Υπουργός της Δικαιοσύνης συντρεχούσης ανάγκης ή επειγούσης περιπτώσεως ή προφανούς ωφελείς, κατά την κρίσιν του, ν’ αναλαμβάνη την διαχείρισιν μέρους των Κεφαλαίων των Ειδικών Ταμείων αποκλειστικώς επί σκοπώ προμηθείας ενσήμων ή επισημάνσεως παλαιών τοιούτων, της προμηθείας ενεργουμένης απ’ ευθείας υπ’ αυτού, δια λογαριασμόν των Ταμείων τούτων, τηρουμένων των κειμένων διατάξεων». Η παραγρ. 4 προσετέθη υπό του άρθρ. 2 παρ. 1 του Ν.Δ. 373/1947 (κατωτ. αρ. 23). Άρθρ.2.-1.Η παρά τω Υπουργείω Δικαιοσύνης υπηρεσία των Ειδικών Ταμείων ανεγέρσεως Δικαστικών Μεγάρων και Φυλακών αποτελεί οργανικόν Τμήμα εξαρτώμενον εκ της Γενικής Γραμματείας του Υπουργείου τούτου. 2.Εις την αρμοδιότητα της υπηρεσίας των Ειδικών Ταμείων υπάγεται η οργάνωσις, διοίκησις, εποπτεία, ο έλεγχος και επιθεώρησις των Ειδικών Ταμείων των υπολόγων δια την διαχείρισιν και είσπραξιν των εσόδων αυτών και των υποχρέων δια την τήρησιν των περί πόρων των Ταμείων τούτων διατάξεων, η εκκαθάρισις των λογαριασμών των υπό του Υπουργείου Δικαιοσύνης χορηγηθέντων δανείων εις δικηγόρους κλπ. εκ των πόρων των Ειδικών Ταμείων, ως και πάσα άλλη ενέργεια προβλεπομένη υπό των κειμένων νόμων. 3.Της υπηρεσίας ταύτης προΐσταται Τμηματάρχης α΄ ή β΄ τάξεως, τοποθετείται δε εν αυτή ο δια του υπ’ αριθ. 1604/1942 Ν.Δ/τος ενταχθείς εις ταύτην οργανικός Τμηματάρχης α΄ τάξεως, εφαρμοζομένων ως προς την προαγωγήν αυτού των διατάξεων του υπ’ αριθ. 723/1941 Ν.Δ/τος ασχέτως συνολικής δημοσίας υπηρεσίας, εάν έχη συμπεπληρωμένην υπεροκταετίαν εν τω αυτώ βαθμώ. Σελ. 221 Δικαστικά Καταστήματα 6.Β.ζ.20-21 4.Το απαιτηθησόμενον λοιπόν προσωπικόν δια την άσκησιν των εν τη παρ. 2 του παρόντος αρμοδιοτήτων συμπληρούται κατόπιν αποφάσεως του Υπουργού της Δικαιοσύνης εφ’ άπαξ εκδοθησομένης και άνευ επιβαρύνσεως του Δημοσίου Προϋπολογισμού, δια τοποθετήσεως υπαλλήλων εξ ετέρων υπηρεσιών του Υπουργείου Δικαιοσύνης και δια μετατάξεως υπαλλήλων ειδικώς ασχοληθέντων με τας εν τη παρ. 2 αρμοδιότητας εξ ετέρων υπουργείων, συγκαταθέσει και του αρμοδίου Υπουργού, καταργουμένων των θέσεων των μετατασσομένων υπαλλήλων εκ των εξ ων προέρχονται υπηρεσιών. Βλ. και άρθρ. 3 Ν. 1841/1944 (κατωτ. αρ. 22). 5.Αι δαπάναι οδοιπορικών εξόδων και ημερησίας αποζημιώσεως εκτός έδρας του ελέγχου και επιθεωρήσεως βαρύνουσι τα Ειδικά Ταμεία, εφαρμοζομένων ως προς τας δαπάνας ταύτας των ισχυουσών διατάξεων περί οδοιπορικών εξόδων των πολιτικών Δημοσίων υπαλλήλων. Άρθρ.3.-Τα επιτόκια των υπό του άρθρ. 10 του υπ’ αριθ. 375/1941 Ν.Δ/τος προβλεπομένων δανειστικών συμβάσεων δύνανται ν’ αυξομειώνται δι’ αποφάσεως του Υπουργού της Δικαιοσύνης μέχρις 6 1/2%. Άρθρ.4.-1.Πάσα διάταξις αντικειμένη εις τον παρόντα νόμον καταργείται. 2.Η ισχύς του παρόντος συντακτικού χαρακτήρος και περιεχομένου άρχεται από της δημοσιεύσεώς του εις την Εφημερίδα της Κυβερνήσεως. 